Leander

Leander er et mannsnavn. Det første navneleddet har usikker betydning, mens det andre navneleddet er dannet av anēr, «mann». Leander var et populært navn på guttebarn født i Norge på begynnelsen av 2000-tallet. Den portugisiske og spanske formen Leandro er mye brukt, blant annet i Sør-Amerika. En navnebærer er den indiske tennisspiller Leander Paes.

Etymologi
Leander har opprinnelse i det greske navnet Λέανδρος (Leandros). Det første navneleddet har usikker betydning, men kan være dannet av greske leon, «løve», leōs, «folk», eller et ord som betyr «glede». Det siste navneleddet er dannet av andros, genitiv av aner, «mann». Navneleddet anēr kan spores videre tilbake til det urindoeuropeiske leddet *ner-, «mann».

Leander er også den latinske formen av det gammelgreske navnet, og brukes i tillegg i dansk, finsk og svensk. Det latinske navnet har også gitt opphav til franske Léandre og italienske, portugisiske og spanske Leandro. I tillegg finnes det avledede kvinnenavnet Leandra.

Utbredelse
Leander er kjent brukt i Sverige første gang i 1780, og var mest populært i Sverige i perioden 1885–1909. I Norge var navnet mest brukt på 1800-tallet og begynnelsen av 1900-tallet, hovedsakelig i Vest-Agder og i Nordland.

Navnet Leander har vært vanlig i Norge fra 2000-årene og hadde en popularitetstopp med 0,6 % i 2012.

På verdensbasis har Leander vært mest populært på midten av 1800-tallet og igjen fra 1950-årene.

Leander har polsk, færøysk og dansk navnedag 27. februar, etter den helligkårede biskop Leander av Sevilla i Spania (død ca. 600). I Norge har Leander tidligere hatt navnedag på skuddårsdagen, 29. februar.

|}

Kjente personer med navnet
mini|Den indiske tennisspiller Leander Paes.
Personene i listen er ordnet kronologisk etter fødselsår.
 Leander av Sevilla (ca. 534–600), spansk katolsk helgen og biskop
 Leander Babcock (1811–1864), amerikansk politiker og representant i USAs Representantenes hus
 Leander Cox (1812–1865), amerikansk politiker og representant fra Kentucky
 Leander J. McCormick (1819–1900), amerikansk oppfinner, forretningsmann og filantrop
 Leander Starr Jameson (1853–1917), britisk kolonial statsleder
 Leander Czerny (1859–1944), tsjekkisk entomolog
 Leander Kahney (født 1965), britisk journalist
 Leander Paes (født 1973), indisk tennisspiller
 Torgeir Leander Henriksen, norsk keramiker

Etternavn
 Zarah Leander (1907–1981), svensk skuespiller og sanger

Referanser

 Eksterne lenker 


Kategori:Mannsnavn
Kategori:Navn brukt i dansk
Kategori:Navn brukt i finsk
Kategori:Navn brukt i latinsk
Kategori:Navn brukt i norsk
Kategori:Navn brukt i svensk
Kategori:Navn fra dyreriket
Kategori:Navn fra status og roller
Kategori:Navn med gammelgresk opprinnelse
Kategori:Navn med urindoeuropeisk opprinnelse